als_Latn dik_Latn sag_Latn
Asport – Roberto Di Mateo para vetes e ka një tjetër “mision të pamundur”. Synimi i tij është të fitojë titullin e kampionit në Ligën Premiere dhe të heqë nga froni Manchester Cityn. Për vetëm 12 javë në krye të bankinës së Chelseat, tekniku italian arriti të fitojë Kupën FA dhe Ligën e Kampionëve, sukses ky që skuadra londineze e kërkoi me ngulm për një kohë të gjatë.
“Ato 12 javë ishin më të ‘çmendurat’ dhe më të mirat në jetën time. E ‘ndiqnim’ pozitën e katërt në Ligën Premiere, luftonim për Kupën FA dhe Ligën e Kampionëve. Gjithçka ndodhte shumë shpejt, shkonim nga njëra garë në tjetrën, ndërsa presioni ishte tepër i madh. Ishte e tmerrshme”, ka thënë Di Mateo.
Megjithatë, ai nuk dëshiron të ndalet dhe para vetes e ka vënë një qëllim tjetër. Synimi i tij është triumfi në Ligën Premiere, sukses të cilin për ta arritur duhet të kalojë “mbi” kampionin aktual, Manchester Cityn. “Është skuadër që i ka vënë standardet. Ata po e bëjnë atë që e bënte Çelsi në vitin 2004. Në këtë kuptim, ata po sulmojnë fuqishëm dhe po transferojnë lojtarë të kalibrit më të lartë, duke ndërtuar një skuadër shumë cilësore. Në edicionin e ri, sfida më e madhe për ne do të jetë pikërisht Manchester City”, ka theksuar italiani.
You must be logged in to post a comment Login
als_Latn als_Latn als_Latn eng_Latn